Taqcict mi tezwej amzun deg lɣerba i tella, ilaq fell-as ad heyyi iman-is i tudert nniḍen, tin ar ad yilin akked yimɣaren-is, ilewsan-is, tinuḍin-is. Ilaq fell-as ad tesber i waṭas n tɣawsiwin acku axxam n medden yewɛar. Zwaj d amecwar ameqqran, d lebni n uxxam d twacult. Tameṭṭut akken tebɣu tili, tamɣart-is tettmuqul-itt s tmuɣli nniḍen, ur d-yecliɛ ara deg-s akken tettwali mmi-s. Ɣef wanect-a ad naf belli tamɣart tettmenni ayen yelhan i yelli-s maca tislit-is tettwali-tt d akken tekkes-as mmi-s.